На основу члана 27 став 10 Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020) Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ( „Сл.гласник РС “ број 16/2018) и члана 39 став 1 тачка 6 Статута општине Ковин („Сл. лист општине Ковин “ бр. 1/2019, 10/2019-исправка и 6/2023)
	СКУПШТИНА ОПШТИНЕ КОВИН, на седници одржаној дана 16.6.2023. године, доноси

О Д Л У К У
О ИЗМЕНАМА ОДЛУКЕ О ПРИБАВЉАЊУ И РАСПОЛАГАЊУ СТВАРИМА У ЈАВНОЈ СВОЈИНИ ОПШТИНЕ КОВИН

Члан 1.
У Одлуци о прибављању и располагању стварима у јавној својини општине Ковин („Сл. лист општине Ковин“, бр. 3/2019, 11/2019, 2/2021, 7/2021, 19/2021, 2/2022 и 9/2022) у члану 31. став 1. тачка 1. КОВИН,  ЧЕТВРТА ЗОНА мења се и гласи:  

„
Све улице и површине који нису обухваћене претходним зонама:

 -    до 50 м2 ...............................................................	272,10 дин./м2
 -    од 51 м2 до 100 м2.................................................	204,10 дин./м2
 -    преко 100 м2.........................................................	136,05 дин./м2“

Члан 2.
Члан 41. Одлуке мења се и гласи:
„Висина закупнина за пословни простор у јавној својини општине Ковин, по метру квадратном, за период краћи од 30 дана, утврђује се у висини од 10% од цене закупнине по квадратном метру за површину до 50 м2 у четвртој зони у насељеном месту Ковин.
У висину закупнине из става 1 овог члана урачунати су сви трошкови које терете пословни простор на дневном нивоу.“

Члан 3.
Ова одлука ступа на снагу осмог дана од дана објављивања у „Службеном листу општине Ковин“.

СКУПШТИНА ОПШТИНЕ КОВИН 
Број:416-8/2023-I од 16. јуна 2023. године

									 ПРЕДСЕДНИК 
						                        Зоран Брадањи, с.р.